**O Evă**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eram singur în subterană cu flori oţelite

şi văd în îndepărtările liniare

O Evă tânără, precum o floare de cireş

cum se apropia de mine, cu privirea ei ce-mi părea

că-n ei îmi văd vârstele păienjenite

a fugit din Edenul dumnezeiesc pentru a mă cunoaşte

pentru a face dragoste cu mine pe tâmpla nopţii crepusculare

l-a părăsit pe Dumnezeu, a lăsat în urmă mirodeniile celeste

ce-ţi dau veşnica tinereţe

şi a coborât pe firmamentul străveziu spre infernul teluric

în subterană, unde, născut dintr-o scuipătură aruncată de Dumnezeu

stau eu, cel uitat de zeu

aşteptând-o pe Eva să-mi mângâie obrajii cu buzele ei cârnoase

ce-mi lasă pe obrajii prafuiţi sucul zemos al unei iubiri ancestrale